Hellouin_3:_İfritələrin_vaxtı_(film,_1982)
Məzmun
Santa Mira 1887-ci ildə bir cütçü birliyi tərəfindən qurulmuşdur. İkinci dünya müharibəsindən sonra İrlandiyalı Konal Koçran "Gümüş Yonca Fabrikası"nı quraraq buranı oyuncaq fabrikinə çevirmişdir. Elli və Çellis, Santa Miraya çatdıqları zaman buradakı bir oteldə qalmağa qərar verirlər. Elli qalacaqları otaqda motel müdiri Cənab Rafferti (Maykl Küri) ilə danışarkən Çellis motel qeydlərinə baxır və oteldə əvvəllər Harri Qrimbricin qaldığını görür. Otelə 40 dollar ödəyir. Burada digər motel müştərilərindən San Fransiskoda dükan işlədən Marcin Quttman (Qarn Stivens) və Kupfer ailəsindən Baddi (Ralf Stret), Betti (Cadin Barbor) və oğulları "Kiçik" Baddi (Bredli Şekter) ilə tanış olurlar. Onlar bu qəsəbəyə "Gümüş Yonca" fabrikindən maska almağa gəlmişdir. Axşam Elli və Çellis birlikdə olurlar. Saat 18:00 olan zaman Santa Mirada küçəyə çıxma qadağan olunur. Çellis qəsəbədəki bir marketə içki almağa gedir. Dükanı axtararkən küçələrin birində bir naməlum adamla qarşılaşır. Çellis soruşduğunda adam Koçranı sevmədiyini dilə gətirir. Çellis uzaqlaşdıqdan sonra həmin adam naməlum bir qrup kostyumlu adamlar tərəfindən başı qopardırılaraq öldürülür. Bu sırada Elli, Marcin Quttman ilə danışır. Ardından Elli motel otağına girir və duş alır. Çellis isə telefonla Teddi ilə danışır. Çellis öyrənir ki, cərrrahiyyə əməliyyatında edilən yarılma nəticəsində cəsəddən yalnız plastik və metal parçalar çıxmışdır. Çellis motel otağına geri dönür. Yenidən Elli ilə birlikdə olur. Marcin Quttman isə otağında maskalardan olan metal etiketlərin birini yoxlayırdı. Etiketdən çıxan şüa nəticəsində Marcin Quttman yaralanır. Elli və Çellis çölə çıxırlar. Çellis həkim olduğu üçün ona kömək etmək istəyir. Lakin "Gümüş Yonca Fabriki"ndən gələn həkimlər buna icazə vermirlər. Sabahısı gün, 30 oktyabr şənbə günü, səhər saatlarında Çellis Teddini axtarır. Teddi külləri araşdırmağı yeni bitirmişdir və bir insana aid heç bir şey tapa bilməmişdir. Elli və Çellis, "Gümüş Yonca Fabrikası"na gedirlər. Özlərini Kişi və Qadın Smit kimi tanıdaraq Kupfer Ailəsi və Konal Koçran ilə fabriki gəzirlər. Zavod çıxışında Elli fabrikin yaxınlığındakı bir qarajda atasının avtomobilini görür. Elli avtomobilin yanına doğru gedir. Lakin burada naməlum bir qrup kostyumlu adam tərəfindən dayandırılır. Elli və Çellis motel otağına dönürlər. Elli əşyalarını yığışdırmağa başlayır və Çellis polisi axtarmaq üçün motel müdiriyyətinə gedir. Lakin buradakı telefon ilə danışa bilmir. Motel otağına döndüyü zaman Ellinin otaqda olmadığını görür. Çöldə naməlum bir qrup kostyumlu adam vardır və motel otağına doğru gəlirlər. Adamlardan biri otağının qapısını qırır. Çellis otağın arxa pəncərəsindən çölə çıxır və qaçmağa başlayır. Zavod yaxınlğındakı bir qaraja bir avtomobilin girdiyini görür. Bir qrup kostyumlu adam avtomobilin içindən Ellini çıxarırlar və qarajın qapısı bağlanır. Çellis bir telefon daxmasına gedir. Lakin burada da danışa bilmir. Ardından Çellis açıq bir pəncərədən fabrikin içinə girir. Fabrikin içində gəzərkən bir otaqda yaşlı bir qadın görür. Ondan Çellis Ellinin harada olduğunu soruşur və qadını sarsıdır. Qadının başı qopur. Qadın əslində bir robottur. Ardından Çellisin üzərinə kostyumlu adamlardan biri hücum edir. Çellis ilə həmin maskalı adamla döyüşərkən, onun qarnına çoxlu zərbələr vurmağa başlayır. Bu zaman adamın qarnı dəlinir. Qarnının içindən kabel çıxir və adam ölür. Otağa Konal Koçran ilə bərabər iki adam girir və Çellisi tuturlar. Çellis bu adamların android olduqlarını başa düşür.